**Парадак абскарджання адміністрацыйных рашэнняў**

 У адпаведнасці з артыкулам 30 Закона Рэспублікі Беларусь от 28 кастрычніка 2008 года № 433-З "Аб асновах адміністрацыйных працэдур" (далей -Закон) зацікаўленая асоба і трэцяя асоба валодаюць правам на абскарджанне адміністрацыйнага рашэння ў адміністрацыйным (пазасудовым) парадку.

 Адміністрацыйная скарга накіроўваецца ў вышэйстаячы дзяржаўны орган (вышэйстаячую арганізацыю) або ў дзяржаўны орган, іншую арганізацыю, да кампетэнцыі якіх у адпаведнасці з заканадаўчымі актамі і пастановамі Савета Міністраў Рэспублікі Беларусь датычыцца разгляд такіх скарг (далей – орган, які разглядае скаргу).

Рашэнне аддзела запісу актаў грамадзянскага стану Расонскага раённага выканаўчага камітэта аб адмове ў прыняцці заявы, у ажыццяўленні адміністрацыйнай працэдуры, а таксама прыняцця рашэння па адміністрацыйнай працэдуры (акрамя адмовы ва ўнясенні выпраўленняў, змяненняў, дапаўненняў у запіс акта грамадзянскага стану) можа быць абскарджана ў галоўнае кіраванне юстыцыі Віцебскага аблвыканкама (210015 г. Віцебск, вул. Праўды, 18).

  Абскарджанне адміністрацыйнага рашэння ў судовым парадку ажыццяўляецца пасля абскарджання такога рашэння ў адміністрацыйным (пазасудовым) парадку, калі іншы парадак абскарджання не прадугледжаны заканадаўчымі актамі.

У выпадку адсутнасці органа, які разглядае скаргу, адміністрацыйнае рашэнне ўпаўнаважанага органа можа абскарджана непасрэдна ў суд.

Абскарджанне адміністрацыйнага рашэння ў судовым парадку ажыццяўляецца ў адпаведнасці з грамадзянскім працэсуальным або гаспадарчым працэсуальным заканадаўствам.

 У адпаведнасці з артыкулам 225 Кодэкса Рэспублікі Беларусь аб шлюбе і сям’і адмова об унясенні змяненняў, дапаўненняў і выпраўленняў ў запіс акта грамадзянскага стану можа быць абскарджана ў суд.

 Парадак падачы і розгляду такіх скарг вызначаны артыкуламі 348-350 Грамадзянскага працэсуальнага кодэкса Рэспублікі Беларусь. У адпаведнасці з артыкулам 355 Грамадянскага працэсуальнага кодэкса Рэспублікі Беларусь такая скарга можа быць пададзена ў суд у месячны тэрмін, які пачынаецца з дня атрымання грамадзянінам адмовы органа загса аб здавальненні яго заявы.